ફરીદાબાદ : હરિયાણાનાં ફરીદાબાદમાં મેટ્રોની નવી લાઇનનું ઉદ્ધાટન કરતા વડાપ્રધાન નરેન્દ્ર મોદીએ વન રેન્ક વન પેન્શન મુદ્દે ઉપજેલા ભ્રમને દુર કરવાનો પ્રયાસ કર્યો હતો. મોદીએ આ કામ માટે પોતાની સરકારની પીઠ થપથપાવી હતી સાથે સાથે વિરોધીઓ પર પણ શાબ્દિક પ્રહાર કર્યો હતો. મોદીએ કહ્યું કે એક એવો વડાપ્રધાન જે સેનાનો ખુબ જ આદર કરતો હોય તે સેનાનાં જવાનોને વન રેન્ક વન પેન્શન કેમ નહી આપે. તેમણે કહ્યુ કે આ મુદ્દે છેલ્લા 42 વર્ષથી લટકતો હતો. અમારી સરકારે તેનો યોગ્ય ઉકેલ કાઢ્યો. મે ગત્ત વર્ષ 13 સપ્ટેમ્બરનાં રોજ રેવાડીમાં પહેલીવાર આ અંગે વાત કરી હતી અને આજે તે વચન પુરૂ પણ કરી દીધું છે.